<https://pouke.org/forum/index.php?/topic/68834-daning-kruger-efekat-%E2%80%93-kada-ne-zna%C5%A1-koliko-ne-zna%C5%A1/#comment-2012523>
<http://schema.org/text>
"Šta pokazuju istraživanja Daning-Kruger efekta?\n \n\n\n\tVećina istraživanja usmerenih na ovaj efekat imalo je za cilj da proveri prisustvo fenomena u nekim grupama ljudi. Tako je, recimo, istraživanje grupe autora u SAD potvrdilo da se ovaj fenomen javlja kod studenata avijacije. U ispitanoj grupi studenata bilo je onih sa niskim skorovima na testu znanja iz gramatike, kao i testu stručnog znanja, a isti studenti su precenjivali sopstveno znanje. S druge strane, studenti koji su dobro uradili oba testa, potcenjivali su svoje znanje (fenomen poznat kao sindrom uljeza). Ovaj obrazac precenjivanja sopstvenog znanja, ovog puta iz oblasti jezika (vokabulara) i logike, identifikovan je i kod studenata psihologije na jednom ekvadorskom univerzitetu.\n \n\n\n\tIstraživanje objavljeno u časopisu Politička psihologija ispitivalo je da li se isti fenomen javlja kod građana u kontekstu znanja o politici. I ovde su rezultati pokazali da su oni pojedinci sa umereno niskom ekspertizom značajno precenjivali sopstvena znanja. U želji da se proveri prisustvo Daning-Kruger efekta u različitim okruženjima i realnim životnim situacijama, istraživanja su sprovođena i u oblastima poput sporta i medicine. Istraživanja dosledno pokazuju prisustvo ovog efekta kod pojedinaca sa najniže rangiranom realnom ekspertizom.\n \n\n\n\tInteresantno je i istraživanje koje se bavilo prisustvom Daning-Kruger fenomena kod takozvanih anti-vaksera (protivnika vakcinacije). Pokazalo se da oko trećina ispitanika veruje da zna više o uzrocima autizma u odnosu na lekare i naučnike, a da je ovo preterano samopouzdanje u najvećoj meri prisutno upravo kod ljudi koji ne znaju dovoljno o ovoj temi.\n \n"
<https://pouke.org/forum/index.php?/topic/68834-daning-kruger-efekat-%E2%80%93-kada-ne-zna%C5%A1-koliko-ne-zna%C5%A1/>